|  |  |
| --- | --- |
| dexiotites | **ΠΛΑΤΦΟΡΜΑ 21+: ΕΡΓΑΣΤΗΡΙΑ ΔΕΞΙΟΤΗΤΩΝ****ΣΧΕΔΙΟ ΔΡΑΣΗΣ ΤΟΥ ΤΜΗΜΑΤΟΣ ΣΧΟΛΙΚΟΥ ΕΤΟΥΣ 2020-21****Σελ. 1** |
| **Σχολείο:** | Δημοτικό Σχολείο Νέων Ρόδων |
| **Τάξη:** | Στ’ τάξη |
| **Τμήμα:** | 1 |
| **Αριθμός μαθητών:** | 13 |
| **Συνολικός αριθμός εκπαιδευτικών που συνεργάζονται:** | 3 |
| **Στοιχεία****εκπαιδευτικών (Ονομ/νυμο,****Ειδικότητα):** | Γκάγκαλη Αθανασία |
| **Βασικός προσανατολισμός του ετήσιου Σχεδίου Δράσης (ανάγκες μαθητών/τριών, όραμα σχολείου)** |
| Μέσα από το σχέδιο δράσης «τέσσερις κύκλοι μας μαθαίνουν τη ζωή» φιλοδοξούμε τα παιδιά να μάθουν με βιωματικό τρόπο την ιστορία του τόπο, το σώμα, την πολιτιστική κληρονομιά του αλλά και εντρυφήσουν σε επιχειρηματικές δράσεις που θα τα βοηθήσουν να αποκτήσουν απαραίτητες δεξιότητες για την πορεία τους στην ζωή. |

### Β1. Σχέδιο Δράσης του Τμήματος Στ - Θεματικός Κύκλος «Ζω καλύτερα-Ευ ζην»

|  |
| --- |
| **ΣΧΕΔΙΟ ΔΡΑΣΗΣ ΤΟΥ ΤΜΗΜΑΤΟΣ ΣΧΟΛΙΚΟΥ ΕΤΟΥΣ 2022-23** |
| **Σελ. 2** |  |
| Ζω καλύτερα – Ευ Ζην | **Θεματικός Κύκλος:****Ζω καλύτερα- Ευ ζην**Επιμέρους Θεματικές Ενότητες/Υποενότητες:Γνωρίζω το σώμα μου-Σεξουαλική διαπαιδαγώγηση |
| **Τίτλος/τίτλοι προγραμμάτων:** | **Ο τίτλος:****«Το σώμα μου είναι δικό μου το αγαπώ και το σέβομαι»** |
| **Στόχοι Σχεδίου Δράσης** | **Στόχοι**:Να αποκτήσουν το κατάλληλο λεξιλόγιο των επιμέρους οργάνων του σώματος του αγοριού και του κοριτσιού.Να γνωρίσουν βασικές έννοιες της σεξουαλικής αγωγής.Να κατανοήσουν το δικαίωμα στη διαχείριση και την προστασία του σώματός τους και να μπορούν να διαχωρίσουν το απλό από το πονηρό άγγιγμα.Να αποκτήσουν την ικανότητα έκφρασης των συναισθημάτων τους και να καλλιεργηθεί η αυτοεκτίμηση.Να ενισχυθεί η μαθητοκεντρική επικοινωνία, η συνεργασία και να αναπτυχθεί η κριτική σκέψη και η δημιουργικότητα.Να ενθαρρυνθεί η επέκταση των ιδεών των παιδιών και να δημιουργηθούν νέες γνώσεις.Να αποκτήσουν την ικανότητα να συνάπτουν υγιείς διαπροσωπικές σχέσεις με κύρια χαρακτηριστικά τον σεβασμό, την κατανόηση, την αγάπη, την ενσυναίσθηση και στόχο την ομαλή συμβίωση.Να προφυλάξει τα παιδιά από ψυχοτραυματισμούς γύρω από τη σεξουαλική λειτουργία και να μειώσει τα σεξουαλικά προβλήματα. |
| **Ακολουθία εργαστηρίων** |
| **Εργαστήριο 1** | **«Άρση στερεοτύπων»**Δημιουργούμε 1 ομάδα κοριτσιών και 1 αγοριών. Η κάθε ομάδα ζωγραφίζει σ’ ένα μεγάλο χαρτί/χαρτόνι ένα άτομο του ίδιου φύλου, τα κορίτσια μια γυναίκα και τα αγόρια έναν άντρα, ενώ ενθαρρύνονται να αποτυπώσουν στη ζωγραφιά τους όσες περισσότερες λεπτομέρειες μπορούν.ΠΑΙΧΝΙΔΙ ΔΙΑΔΡΑΣΤΙΚΟ το οποίο έχει δημιουργηθεί στην e- me content, στο οποίο έχει πρόσβαση όποιο παιδί έχει ολοκληρώσει την προηγούμενη δραστηριότητα.Στο διαδραστικό παιχνίδι αντιστοίχισης που ακολουθεί τα παιδιά καλούνται να αντιστοιχίσουν δεξιότητες και επαγγέλματα που κατά τη γνώμη τους ταιριάζουν ή όχι στα δύο φύλα. Χρησιμοποιούν τις γνώσεις τους, ανταλλάσσουν τις απόψεις τους, τις πεποιθήσεις τους και τις οικογενειακές καταβολές τους, συγκρούονται ελεγχόμενα, χωρίς να μαλώνουν, αντιπροτάσσουν και προβληματίζονται καλλιεργώντας την κριτική τους σκέψη, τις γνώσεις τους πάνω στο θέμα. Παρατίθεται το link:<https://content.e-me.edu.gr/wp-admin/admin-ajax.php?action=h5p_embed&id=1002506> |
| **Εργαστήριο 2** | **«Οικογένεια είναι…»**Τα παιδιά χωρίζονται σε ομάδες και μέσα από καταιγισμό ιδεών συνθέτουν την έννοια της οικογένειας. Ανταλλάσσουν ιδέες καταγράφοντας τι είναι εκείνο που χρειάζονται από την οικογένεια, ποιες ανάγκες τους ικανοποιούνται μέσα στην οικογένεια, αλλά και ποιες είναι οι υποχρεώσεις τους απέναντι στα υπόλοιπα μέλη που συνθέτουν την οικογένεια. ΟΙΚΟΓΕΝΕΙΕΣ ΚΑΙ ΟΙΚΟΓΕΝΕΙΕΣΧωρίζουμε τα παιδιά σε δύο ομάδες και σε χαρτί του μέτρου σχεδιάζουν ένα δέντρο με ρίζες και κλαδιά. Στη συνέχεια μοιράζουμε το Φύλλο εργασίας\_3 ώστε να μας δοθεί η ευκαιρία να ασχοληθούμε και να σχολιάσουμε τους διάφορους τύπους οικογένειας.  |
| **Εργαστήριο 3** | **«Εγώ και το σώμα μου»**Τα παιδιά συμπληρώνουν ανώνυμα το ερωτηματολόγιο στο οποίο εκφράζουν τις απορίες και τους προβληματισμούς τους σχετικά με τις αλλαγές που αρχίζουν να διαφαίνονται στο σώμα τους. Στο ερωτηματολόγιο τα παιδιά καλούνται να μιλήσουν χωρίς φόβο και δισταγμούς, εφόσον ενημερώνονται εκ των προτέρων ότι όλες οι απορίες είναι ανώνυμες, αλλά θα σχολιαστούν και θα απαντηθούν στην ολομέλεια από τον/την εκπαιδευτικό. Καθόσον τα διλήμματα και οι ανησυχίες που θα εκφραστούν, αφορούν ευαίσθητα θέματα, προσεγγίζονται και απαντώνται με τρόπο φυσικό, χωρίς να φορτίζουν τα παιδιά με άγχος και πολύ περισσότερο χωρίς να τα κάνουν να νιώθουν ενοχές και ντροπή.Τα παιδιά διπλώνουν στα τέσσερα το ερωτηματολόγιό τους και αφού τελειώσουν τις εργασίες τους τις βάζουν μέσα σε ένα κουτί που τοποθετείται στο κέντρο του κύκλου. Αυτό είναι το κουτί των αποριών, το οποίο τα παιδιά έχουν τη δυνατότητα να χρησιμοποιούν κάθε φορά που νιώθουν την ανάγκη να προκαλέσουν μια συζήτηση με το θέμα που τους απασχολεί. Ο/η εκπαιδευτικός είναι ο μόνος που έχει το δικαίωμα να ανοίξει το κουτί, να ενημερωθεί για τις απορίες και να συμπεριλάβει στο επόμενο εργαστήριο το υπό συζήτηση θέμα. |
| **Εργαστήριο 4** | *«***Η πορεία της ζωής μου»**Μοιράζονται μαρκαδόρους και φύλλα κανσόν και τοποθετούν τις φωτογραφίες τους, δημιουργώντας το προσωπικό άλμπουμ, διακοσμώντας το, παρατηρώντας όλες εκείνες τις αλλαγές που συνέβησαν στον εαυτό τους αλλά και στους άλλους στην πορεία της ζωής τους.ΣΕ ΠΟΙΟΝ ΠΡΕΠΕΙ ΝΑ ΜΙΛΗΣΩ;Η συγκεκριμένη περίοδος της ζωής των παιδιών χαρακτηρίζεται από αμφιβολίες, ταραχές, απορίες, ανασφάλειες και εξεγέρσεις. Είναι η κατάλληλη στιγμή να είμαστε δίπλα τους για να εκφράσουν τα συναισθήματά τους, να ενδυναμώσει η αυτοπεποίθησή τους, να αποκτήσουν την ικανότητα να επικοινωνούν τις σκέψεις τους και να διεκδικούν το σεβασμό των άλλων. Μοιράζουμε το ΦΥΛΛΟ ΕΡΓΑΣΙΑΣ\_5 που αποτελεί ομαδική εργασία σε μικρές ομάδες των τεσσάρων ατόμων, προϋποθέτει συνεργασία, ώστε να ακουστούν διαφορετικές απόψεις, να υπάρξουν διαφωνίες, να επιχειρηματολογήσουν υπερασπιζόμενοι τη γνώμη τους και εν τέλει να συμφωνήσουν στην καταγραφή ομόφωνων κοινών ιδεών. Στην εργασία τα παιδιά καλούνται να απαντήσουν σε ερωτήματα όπως: «σε ποιον πρέπει να απευθυνθώ όταν θέλω να ρωτήσω κάτι, με ποιον πρέπει να συζητήσω, ποιος είναι ο καλύτερος τρόπος να γίνει αυτό, πότε είναι η κατάλληλη ώρα;»Παιχνίδι που έχει δημιουργηθεί στην e- me content, στο οποίο έχει πρόσβαση όποιο παιδί έχει ολοκληρώσει την προηγούμενη δραστηριότητα και επιθυμεί να κάνει χρήση του ψηφιακού εργαλείου.Στο κρυπτόλεξο που ακολουθεί τα παιδιά καλούνται να εντοπίσουν λέξεις που σχετίζονται με την ενότητα. Χρησιμοποιούν τις γνώσεις τους που κατέκτησαν, το λεξιλόγιο όπως έμαθαν και πρέπει να το χρησιμοποιούν, ανταλλάσσουν τις απόψεις τους, τις πεποιθήσεις τους και τις οικογενειακές καταβολές τους, συγκρούονται ελεγχόμενα, χωρίς να μαλώνουν, αντιπροτάσσουν και προβληματίζονται καλλιεργώντας την κριτική τους σκέψη, τις γνώσεις τους πάνω στο θέμα. Παρατίθεται το link:<https://content.e-me.edu.gr/wp-admin/admin-ajax.php?action=h5p_embed&id=1005711> |
| **Εργαστήριο 5** |  **«Λέω τα πράγματα με το όνομά τους»**Οι δραστηριότητες που καλούνται να εκτελέσουν τα παιδιά ενδεχομένως στην αρχή να προκαλέσουν αμηχανία ή συστολές. Ο/η εκπαιδευτικός προσπαθεί να δημιουργήσει ένα κλίμα ασφάλειας μέσα στο οποίο οι μαθητές/τριες θα μπορέσουν να ξεδιπλώσουν τις σκέψεις και τις απορίες τους. Μέσα από τη συγκεκριμένη δραστηριότητα που καλούνται τα παιδιά να εκτελέσουν σε ομάδες, γρήγορα συνειδητοποιούν ότι σε κάθε οικογένεια χρησιμοποιείται διαφορετική ορολογία που αναφέρεται στα γεννητικά όργανα του αγοριού και του κοριτσιού. Αποκτούν την επιστημονική ορολογία, την οποία και καλούνται να χρησιμοποιούν εφ’ εξής. ΕΦΗΒΕΙΑ! ΒΡΕ ΚΑΛΩΣ ΤΗΝ!Στις ίδιες ομάδες τα παιδιά συνεργάζονται για το Φύλλο εργασίας 7 το οποίο αναφέρεται στην περίοδο της εφηβείας. Αποσαφηνίζεται ο όρος, αναφέρονται οι αλλαγές που συντελούνται την περίοδο αυτήν στο σώμα, την ψυχή, τη συμπεριφορά των εφήβων. Τα παιδιά συνειδητοποιούν ότι όλο αυτό είναι πολύ φυσιολογικό που δεν πρέπει να τους τρομάζει αλλά να τους κάνει να χαίρονται που μεγαλώνουν. Μέσα από τις εικόνες που εμπεριέχονται στα φύλλα εργασίας ανακαλύπτουν τις αλλαγές και μιλούν γι’ αυτές, κατανοούν το σημαντικό ρόλο που διαδραματίζουν οι ορμόνες του εγκεφάλου, αποκτούν δεξιότητες συνεργασίας.  |
| **Εργαστήριο 6** | «Πώς έρχονται στον κόσμο τα μωρά;»Ξεκινάμε τη δραστηριότητα με την παρακάτω εισήγηση: «Ένας άντρας και μια γυναίκα αγαπιούνται, θέλουν να βρίσκονται μαζί να μιλούν, να φιλιούνται, να κάνουν σχέδια για το μέλλον και τότε αισθάνονται ευτυχισμένοι. Νιώθουν πως θέλουν να ζήσουν μαζί, να κοιμούνται και να ξυπνούν μαζί και να κάνουν παιδιά. Όταν και οι δύο το θελήσουν και όταν είναι έτοιμοι και το αποφασίσουν από κοινού, χωρίς να πιεστούν ο ένας από τον άλλον, τότε είναι έτοιμοι να αποκτήσουν παιδί». Στο φύλλο εργασίας 8 θα δούμε πώς συμβαίνει αυτό.  |
| **Εργαστήριο 7** | **«Μαθαίνω να λέω όχι!»**Μια μικρή λεξούλα, τόσο δυνατή! Πόσες είναι οι φορές στη ζωή μας που νιώσαμε άσχημα για κάτι που δεν μας άρεσε να κάνουμε και όμως το κάναμε, γιατί δεν καταφέραμε να πούμε «όχι»! Πόσες φορές ήρθαμε σε δύσκολη θέση να εξηγήσουμε σε κάποιον ότι νιώθουμε άβολα! Η δραστηριότητα στοχεύει τα παιδιά μέσα στις ομάδες τους να συζητήσουν γι’ αυτό το θέμα και να δημιουργήσουν και να προτείνουν λύσεις σε μελέτες περίπτωσης. **ΠΑΙΧΝΙΔΙ ΡΟΛΩΝ**Τα παιδιά μέσα από παιχνίδια ρόλων καλούνται να εκφράσουν τις απόψεις τους σχετικά με καταστάσεις που θα μπορούσαν να θέσουν σε κίνδυνο τη σωματική τους ακεραιότητα και υγεία. Χωρίζονται σε 4 ομάδες και κάθε ομάδα υποδύεται το προτεινόμενο σενάριο με όποιον τρόπο επιλέξει.Ενδεικτικά σενάρια παρατίθενται στο ΦΥΛΛΟ ΕΡΓΑΣΙΑΣ\_10 (Εναλλακτικά το παιχνίδι μπορεί να μεταφερθεί στην αυλή του σχολείου)**ΠΡΟΒΟΛΗ ΒΙΝΤΕΟ**<https://www.youtube.com/watch?v=tCj-EGBhpEU>Τα παιδιά παρακολουθούν το βίντεο με θέμα «τον κανόνα του εσωρούχου», ως εργαλείο πρόληψης κατά της σεξουαλικής κακοποίησης. Το συγκεκριμένο βίντεο μας βοηθά να εξηγήσουμε στα παιδιά με απλό και κατανοητό τρόπο ποια είναι εκείνα τα σημεία του σώματός τους που κανείς δεν μπορεί να αγγίζει ή να χαϊδεύει, χωρίς την άδειά τους. Έτσι πολύ εύκολα κατανοούν ότι το σώμα τους τους ανήκει και είναι αναφαίρετο δικαίωμά τους να λένε «ΟΧΙ» με άμεσο και αποφασιστικό τρόπο σε περίπτωση ανάρμοστης σωματικής επαφής. Επίσης συνειδητοποιούν ότι πρέπει αν διαχωρίσουν τα καλά από τα κακά μυστικά. Μπορούν να έχουν κάποια μυστικά με τους φίλους τους, που δεν θεωρούνται επικίνδυνα και κακά. Όταν όμως ένα μυστικό τους προκαλεί στεναχώρια, ντροπή, φόβο, άγχος, θυμό τότε δεν θα πρέπει να το αποκρύπτουν από τους μεγάλους. |
| **Προσαρμογές για τη συμμετοχή και την ένταξη όλων των μαθητών/τριών** | Το πρόγραμμα είναι προσαρμοσμένο στις ανάγκες των μαθητών προσεγγίζοντας την εκάστοτε θεματική με βιωματικό τρόπο. Η ενεργός συμμετοχή όλων των παιδιών επιδιώκεται με τη συμμετοχή τους σε ομαδικές δραστηριότητες βιωματικού χαρακτήρα, σε θεατρικό παιχνίδι και παιχνίδια ρόλων, με παράλληλη αξιοποίηση των ψηφιακών εργαλείων. Τέλος, όπου κρίνεται απαραίτητο, το υλικό δίνεται σε πολύγλωσση μορφή. |

|  |  |
| --- | --- |
| **Φορείς και άλλες συνεργασίες που θα****εμπλουτίσουν το πρόγραμμά μας** | Κέντρο Πρόληψης Χαλκιδικής «ΠΝΟΗ» |
| **Τελικά προϊόντα που παρήχθησαν από τους/τις μαθητές/τριες κατά τη****διάρκεια των εργαστηρίων** | (Θα συμπληρωθεί με το πέρας του προγράμματος) |
| **Εκπαιδευτικό υλικό και****εργαλεία που παρήχθησαν από τους/τις μαθητές/τριες κατά τη διάρκεια των****εργαστηρίων** | (Θα συμπληρωθεί με το πέρας του προγράμματος) |
| **Αξιολόγηση - Αναστοχασμός πάνω στην υλοποίηση** | Συμπλήρωση ερωτηματολογίου για την αυτοαξιολόγηση και αξιολόγηση του προγράμματος με στόχο την ανατροφοδότηση μαθητών/τριών και του/της εκπαιδευτικού σχετικά με την πραγματοποίηση των στόχων αλλά και ολόκληρης της διαδικασίας. |
| **Εκδηλώσεις διάχυσης και Συνολική αποτίμηση της****υλοποίησης της υποδράσης** | (Θα συμπληρωθεί με το πέρας του προγράμματος) |